CELEX: 32017D0252
Language: hu
Date: 2017-02-09 00:00:00
Title: A Bizottság (EU) 2017/252 végrehajtási határozata (2017. február 9.) Extremadura autonóm közösség hivatalosan brucellózistól (B. melitensis) mentesnek nyilvánítása tekintetében a 93/52/EGK határozat II. mellékletének módosításáról, valamint Spanyolország egyes régióinak a szarvasmarha-állományok vonatkozásában hivatalosan tuberkolózistól mentesnek és hivatalosan brucellózistól mentesnek és Jersey hivatalosan enzootikus szarvasmarha-leukosistól mentesnek nyilvánítása tekintetében a 2003/467/EK határozat mellékleteinek módosításáról (az értesítés a C(2017) 691. számú dokumentummal történt) (EGT-vonatkozású szöveg. )

14.2.2017   
            
            
               HU
            
            
               Az Európai Unió Hivatalos Lapja
            
            
               L 37/19
            
         A BIZOTTSÁG (EU) 2017/252 VÉGREHAJTÁSI HATÁROZATA
   (2017. február 9.)
   Extremadura autonóm közösség hivatalosan brucellózistól (B. melitensis) mentesnek nyilvánítása tekintetében a 93/52/EGK határozat II. mellékletének módosításáról, valamint Spanyolország egyes régióinak a szarvasmarha-állományok vonatkozásában hivatalosan tuberkolózistól mentesnek és hivatalosan brucellózistól mentesnek és Jersey hivatalosan enzootikus szarvasmarha-leukosistól mentesnek nyilvánítása tekintetében a 2003/467/EK határozat mellékleteinek módosításáról
   
      
         (az értesítés a C(2017) 691. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak A. melléklete I. részének 4. pontjára, A. melléklete II. részének 7. pontjára és D. melléklet I. fejezetének E. részére,
   tekintettel a juh- és kecskefélék Közösségen belüli kereskedelmére irányadó állat-egészségügyi feltételekről szóló, 1991. január 28-i 91/68/EGK tanácsi irányelvre (2) és különösen annak A. melléklete 1. fejezetének II. szakaszára,
   mivel:
   
               (1)
            
            
               A 91/68/EGK irányelv meghatározza a juh- és kecskefélék Unión belüli kereskedelmére irányadó állat-egészségügyi feltételeket. Az irányelv meghatározza továbbá a tagállamok vagy azok régiói hivatalosan brucellózistól (B. melitensis) mentesnek való nyilvánításához szükséges feltételeket.
            
         
               (2)
            
            
               A 93/52/EGK bizottsági határozat (3) II. mellékletében felsorolja a tagállamok azon régióit, amelyeket a 91/68/EGK irányelvnek megfelelően hivatalosan brucellózistól (B. melitensis) mentesnek nyilvánítottak.
            
         
               (3)
            
            
               Spanyolország olyan dokumentációt nyújtott be a Bizottságnak, amely igazolja, hogy Extremadura autonóm közösség vonatkozásában teljesülnek azok a feltételek, amelyeket a 91/68/EGK irányelv a juh- és kecskeállományok tekintetében a hivatalosan brucellózistól (B. melitensis) mentessé nyilvánítás kapcsán megkövetel.
            
         
               (4)
            
            
               A Spanyolország által benyújtott dokumentumok értékelése alapján Extremadura autonóm közösséget a juh- és kecskeállományok tekintetében hivatalosan brucellózistól (B. melitensis) mentessé kell nyilvánítani.
            
         
               (5)
            
            
               A 93/52/EGK határozat II. melléklete a Spanyolországra vonatkozó bejegyzésben a Kanári-szigetek autonóm közösséget és annak két tartományát is felsorolja: Santa Cruz de Tenerife és Las Palmas. Mivel a Kanári-szigetek autonóm közösség csak ezzel a két tartománnyal rendelkezik, a Santa Cruz de Tenerife és Las Palmas tartományokra való hivatkozás felesleges, így azt el kell hagyni.
            
         
               (6)
            
            
               A 93/52/EGK határozat II. mellékletében a Spanyolországra vonatkozó bejegyzést ezért ennek megfelelően módosítani kell.
            
         
               (7)
            
            
               A 64/432/EGK irányelv a szarvasmarhák és sertések Unión belüli kereskedelmére vonatkozik. Meghatározza azokat a feltételeket, amelyek alapján egy tagállam régióját a szarvasmarha-állományokat illetően hivatalosan tuberkulózistól mentesnek, hivatalosan brucellózismentesnek vagy hivatalosan szarvasmarhák enzootikus leukózisától mentesnek lehet nyilvánítani.
            
         
               (8)
            
            
               A szarvasmarha-állományok vonatkozásában hivatalosan brucellózismentesnek nyilvánított tagállami régiókat a 2003/467/EK bizottsági határozat (4) I. mellékletének 2. fejezete sorolja fel.
            
         
               (9)
            
            
               Spanyolország olyan dokumentációt nyújtott be a Bizottságnak, amely igazolja, hogy Kanári-szigetek autonóm közösség vonatkozásában teljesülnek azok a feltételek, amelyeket a 64/432/EGK irányelv a szarvasmarha-állományok tekintetében a hivatalosan tuberkulózistól mentessé nyilvánítás kapcsán megkövetel. Ennek megfelelően a Kanári-szigetek autonóm közösséget fel kell venni a 2003/467/EK határozat I. mellékletének 2. fejezetébe olyan régióként, amelynek szarvasmarha-állománya hivatalosan tuberkulózistól mentes.
            
         
               (10)
            
            
               A szarvasmarha-állományok vonatkozásában hivatalosan brucellózismentesnek nyilvánított tagállami régiókat a 2003/467/EK határozat II. mellékletének 2. fejezete sorolja fel.
            
         
               (11)
            
            
               Spanyolország olyan dokumentációt nyújtott be a Bizottságnak, amely igazolja, hogy Asztúria autonóm közösség, valamint Kasztília és León autonóm közösség Burgos, Soria és Valladolid tartományai vonatkozásában teljesülnek azok a feltételek, amelyeket a 64/432/EGK irányelv a szarvasmarha-állományok tekintetében a hivatalosan brucellózistól mentessé nyilvánítás kapcsán megkövetel. Ennek megfelelően Asztúria autonóm közösséget, valamint Kasztília és León autonóm közösség Burgos, Soria és Valladolid tartományait fel kell venni a 2003/467/EK határozat II. mellékletének 2. fejezetébe olyan régióként, amelynek szarvasmarha-állománya hivatalosan brucellózistól mentes.
            
         
               (12)
            
            
               A szarvasmarha-állományok vonatkozásában hivatalosan brucellózismentesnek nyilvánított tagállami régiókat a 2003/467/EK határozat II. mellékletének 2. fejezete sorolja fel. Santa Cruz de Tenerife és Las Palmas. Mivel a Kanári-szigetek autonóm közösség csak ezzel a két tartománnyal rendelkezik, a Santa Cruz de Tenerife és Las Palmas tartományokra való hivatkozás felesleges, így azt el kell hagyni.
            
         
               (13)
            
            
               A szarvasmarha-állományok vonatkozásában hivatalosan enzootikus szarvasmarha-leukosistól mentesnek nyilvánított tagállami régiókat a 2003/467/EK határozat III. mellékletének 2. fejezete sorolja fel.
            
         
               (14)
            
            
               A 706/73/EGK tanácsi rendelet (5) úgy rendelkezik, hogy az állat-egészségügyi jogszabályok alkalmazása keretében az Egyesült Királyság és a Csatorna-szigetek, beleértve a Jersey-szigetet, egyetlen tagállamnak tekintendő.
            
         
               (15)
            
            
               Az Egyesült Királyság olyan dokumentációt nyújtott be a Bizottsághoz, amely igazolja, hogy Jersey vonatkozásában teljesülnek azok a feltételek, amelyeket a 64/432/EGK irányelv a szarvasmarha-állományok tekintetében a hivatalosan enzootikus szarvasmarha-leukosistól mentessé nyilvánításhoz megkövetel. Ennek megfelelően Jersey-t fel kell venni a 2003/467/EK határozat III. mellékletének 2. fejezetébe olyan régióként, amelynek szarvasmarha-állománya hivatalosan enzootikus szarvasmarha-leukosistól mentes.
            
         
               (16)
            
            
               A 2003/467/EK határozat mellékleteit mindezeknek megfelelően módosítani kell.
            
         
               (17)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 93/52/EGK határozat II. melléklete e határozat I. mellékletének megfelelően módosul.
   2. cikk
   A 2003/467/EK határozat mellékletei e határozat II. mellékletének megfelelően módosulnak.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2017. február 9-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL 121., 1964.7.29., 1977. o.
   
   
      (2)  HL L 46., 1991.2.19., 19. o.
   
   
      (3)  A Bizottság határozata (1992. december 21.) egyes tagállamok vagy régiók brucellózisra (B. melitensis) vonatkozó követelményeknek való megfelelősége rögzítéséről és hivatalosan brucellózismentes tagállammá, illetve régióvá nyilvánításáról (HL L 13., 1993.1.21., 14. o.).
   
      (4)  A Bizottság határozata (2003. június 23.) egyes tagállamok, vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és szarvasmarhák enzootikus leukózisától mentes státusa megállapításáról (HL L 156., 2003.6.25., 74. o.).
   
      (5)  A Tanács 706/73/EGK rendelete (1973. március 12.) a Csatorna-szigeteken és a Man-szigeten a mezőgazdasági termékek kereskedelmére alkalmazandó közösségi szabályokról (HL L 68., 1973.3.15., 1. o.).
   
      I. MELLÉKLET
      A 93/52/EGK határozat II. mellékletében a Spanyolországra vonatkozó bejegyzés helyébe a következő szöveg lép:
      „Spanyolországban:
      
                  —
               
               
                  Asztúria autonóm közösség,
               
            
                  —
               
               
                  Baleári-szigetek autonóm közösség,
               
            
                  —
               
               
                  Kanári-szigetek autonóm közösség:
               
            
                  —
               
               
                  Kantábria autonóm közösség,
               
            
                  —
               
               
                  Kasztília és León autonóm közösség,
               
            
                  —
               
               
                  Extremadura autonóm közösség,
               
            
                  —
               
               
                  Galícia autonóm közösség,
               
            
                  —
               
               
                  Navarra autonóm közösség,
               
            
                  —
               
               
                  Baszkföld autonóm közösség.”
               
            
   
      II. MELLÉKLET
      A 2003/467/EK határozat mellékletei a következőképpen módosulnak:
      
                  1.
               
               
                  Az I. melléklet 2. fejezetében a Spanyolországra vonatkozó bejegyzés helyébe az Egyesült Királyságra vonatkozó bejegyzés előtt a következő szöveg lép:
                  „Spanyolországban:
                  
                              —
                           
                           
                              Kanári-szigetek autonóm közösség.”
                           
                        
            
                  2.
               
               
                  A II. melléklet 2. fejezetében a Spanyolországra vonatkozó bejegyzés helyébe a következő szöveg lép:
                  „Spanyolországban:
                  
                              —
                           
                           
                              Asztúria autonóm közösség,
                           
                        
                              —
                           
                           
                              Baleári-szigetek autonóm közösség,
                           
                        
                              —
                           
                           
                              Kanári-szigetek autonóm közösség:
                           
                        
                              —
                           
                           
                              Kasztília és León autonóm közösség: Burgos, Soria és Valladolid tartományok,
                           
                        
                              —
                           
                           
                              La Rioja autonóm közösség,
                           
                        
                              —
                           
                           
                              Murcia autonóm közösség,
                           
                        
                              —
                           
                           
                              Navarra autonóm közösség,
                           
                        
                              —
                           
                           
                              Baszkföld autonóm közösség.”
                           
                        
            
                  3.
               
               
                  A III. melléklet 2. fejezetében az Egyesült Királyságra vonatkozó bejegyzés helyébe a következő szöveg lép:
                  „az Egyesült Királyságban:
                  
                              —
                           
                           
                              Jersey,
                           
                        
                              —
                           
                           
                              Man-sziget”